Talous- ja sosiaalikomitean lausunto aiheesta "Ehdotus neuvoston asetukseksi (EY) edellytyksistä, joilla muut kuin jäsenvaltiosta olevat liikenteenharjoittajat voivat harjoittaa kansallista maanteiden henkilöliikennettä jäsenvaltiossa"



Virallinen lehti nro C 030 , 30/01/1997 s. 0040



Talous- ja sosiaalikomitean lausunto aiheesta "Ehdotus neuvoston asetukseksi (EY) edellytyksistä joilla muut kuin jäsenvaltiosta olevat liikenteenharjoittajat voivat harjoittaa kansallista maanteiden henkilöliikennettä jäsenvaltiossa" () (97/C 30/16) Neuvosto päätti 7. helmikuuta 1996 Euroopan yhteisön perustamissopimuksen 75 artiklan mukaisesti pyytää talous- ja sosiaalikomitean lausunnon edellä mainitusta ehdotuksesta. Asian valmistelusta vastannut liikenne- ja tietoliikennejaosto antoi lausuntonsa 24. heinäkuuta 1996. Esittelijänä toimi Hubert Ghigonis. Talous- ja sosiaalikomitea hyväksyi 25. ja 26. syyskuuta 1996 pitämässään 338. täysistunnossa (syyskuun 25. päivän kokouksessa) seuraavan lausunnon. Äänestyksessä annettiin 77 ääntä puolesta, 8 vastaan, ja 6 pidättyi äänestämästä. 1. Uuden asetusehdotuksen pääsisältö 1.1. Asetusehdotuksen tarkoituksena on toisaalta palauttaa voimaan tuomioistuimen kumoama asetusteksti (ETY) N:o 2454/92 () (), toisaalta tuoda siihen uudistuksia, joista tärkeimmät ovat seuraavat: lisämääräys sen varmistamiseksi, että liikenteenharjoittajalla on oikeus harjoittaa ammattiaan ilman kansallisuuteen perustuvaa syrjintää, "säännöllisen liikenteen" ja "säännöllisen kansainvälisen liikenteen" käsitteiden erottaminen toisistaan, mitä varten mukaan on otettu asetuksesta (ETY) N:o 684/92 () lainattu säännöllisen kansainvälisen liikenteen määritelmä, "satunnaisliikenteen" määritelmä, joka on osittain lainattu asetuksesta (ETY) N:o 684/92; sukkulaliikenne puolestaan on kokonaan poistettu, sillä jäsenvaltioiden kansalliset lait eivät tunne sitä; sukkulaliikenne on sijoitettu ominaisuuksiensa mukaisesti joko säännöllisen tai satunnaisen liikenteen ryhmään, sovellutusalan ulottaminen säännölliseen liikenteeseen ja kaikenlaiseen säännölliseen erityisliikenteen. 1.2. Uuden ehdotuksen mukaan kabotaasiliikenteen harjoittaminen on sallittua: kaikessa satunnaisliikenteessä tammikuun 1. päivästä 1996 alkaen edellyttäen, että kuljetuksista pidetään kuljetuskirjaksi sanottua valvonta-asiakirjaa; kaikessa säännöllisessä erityisliikenteessä tammikuun 1. päivästä 1996 alkaen edellyttäen, että liikenteenharjoittajalla on asianmukainen lupa ja että ajoista pidetään kuljetuskirjaksi sanottua valvonta-asiakirjaa; säännöllisessä kansainvälisessä liikenteessä muun kuin sijoittautuneen liikenteenharjoittajan harjoittamana tammikuun 1. päivästä 1996 alkaen, mutta ainoastaan vastaanottavan valtion luvalla; kaikessa muussa säännöllisessä liikenteessä tammikuun 1. päivästä 1996 alkaen 5 artiklan 2 kohdassa mainituin ehdoin. 1.3. Säännöllisen kansainvälisen liikenteen harjoittamiseen tarkoitetun kabotaasiliikenneluvan myöntämisen ja soveltamisen perusperiaatteet on lainattu asetuksesta (ETY) N:o 684/92. Anomuksen hylkäämisehdot sen sijaan on muutettu. Edellä mainitun asetuksen säännös, jonka mukaan lupahakemus voidaan hylätä, mikäli osoitetaan, että kyseinen liikenteenharjoittaminen voi haitata rautatieliikenteen elinkelpoisuutta vastaavilla suorilla liikenneosuuksilla, on kumottu. 1.4. Kabotaasiliikenteen harjoittaminen jää entiseen tapaan vastaanottavan jäsenvaltion voimassa olevien lakien, asetusten ja hallinnollisten määräysten alaiseksi. 1.4.1. Säännöllisen kansainvälisen liikenteen piiriin kuulumatonta säännöllistä kabotaasiliikennettä varten ehdotukseen on kuitenkin lisätty uusi erityissäännös (5 artiklan 2 kohta), jonka mukaan kyseisen liikenteen harjoittaminen on, ellei yhteisösäännösten soveltamisesta muuta seuraa, vastaanottavan jäsenvaltion voimassa olevien, kuljetusyhteyksiä, kuljetusten säännöllisyyttä, jatkuvuutta ja tiheyttä koskevien lakien, asetusten ja hallinnollisten määräysten alaista. 1.4.2. Kohta kabotaasiliikenneoikeutta hakeville liikenteenharjoittajille myönnettävästä todistuksesta on säilytetty ehdotuksessa (6 artikla). 2. Yleistä 2.1. Komitea on tutustunut erittäin kiinnostuneena tähän kabotaasiliikennettä koskevaan uuteen ehdotukseen maanteiden henkilöliikenteen alalla. Komitea panee ilahtuneena merkille, että palvelutoiminnan vapauttamisen periaatetta on laajennettu, mikä ilmenee verrattaessa uutta ehdotusta nykyisin voimassa olevaan asetukseen (ETY) N:o 2454/92. 2.1.1. Säännöllinen liikenne ei kuulunut edellä mainitun asetuksen sovellutusalueeseen, ja komitea hämmästelee sen nopeaa kaupallista vapauttamista. 2.1.2. Komitea ihmettelee, eikö säännöllisen kabotaasiliikenteen vähittäinen vapauttaminen olisi ollut tarkoituksenmukaisempi ratkaisu. 2.1.3. Kun otetaan huomioon suuret muutokset ja väistämättömät seuraukset, joita uuden ehdotuksen kaltaiset kilpailunvapauttamistoimet aiheuttavat maanteiden henkilöliikennemarkkinoilla yhteisössä ja jäsenvaltioissa. komitea pahoittelee, että komissio ei ole esittänyt raporttia kabotaasiliikenteen tilanteesta asetuksessa (ETY) N:o 2454/92, sen 12 artiklassa mainitulla tavalla ennen uuden ehdotuksen laatimista ja kyseisen ammattialan kuulemista. 2.1.4. Kun edelleen otetaan huomioon, että vastikään on julkaistu asetusta (ETY) N:o 684/92 koskeva uusi muutosehdotus, joka toimii suureksi osaksi perustana kabotaasiliikennettä koskevan uuden ehdotuksen monille säännöksille, komitea on sitä mieltä, että näitä kahta ehdotusta tulisi käsitellä rinnakkain, jotta maanteiden henkilöliikennettä koskevan lainsäädännön eri tekijöihin liittyvien säännösten kesken päästäisiin mahdollisimman suureen yhdenmukaisuuteen. 2.1.5. Asetuksen (ETY) N:o 684/92 muutosehdotus sisältää uusia säännöksiä, jotka koskevat "liikenteen" määritystä mm. sukkulaliikenteen pois jättäminen , säännöllisen liikenteen harjoittamista varten myönnettävien lupien soveltamisalaa sekä maanteiden henkilöliikennettä varten myönnettävää yhteisön omaa liikennelupaa, jonka tulisi korvata sijoittautumisvaltion toimivaltaisten viranomaisten antamat kansalliset luvat ja osoittaa, että liikenteenharjoittaja on hyväksytty toimimaan maanteiden henkilöliikenteen kansainvälisillä markkinoilla. 2.1.6. Uusien säännösten sisällyttäminen muutosehdotukseen tuo kabotaasiliikennettä koskevaan asetusehdotukseen kokonaisuudessaan niin paljon uutta, että siihen olisi syytä kiinnittää huomiota. 2.2. Komitea esittää kuitenkin vain muutamia huomioita kabotaasiliikenteen muodossa tapahtuvaa maanteiden henkilökuljetusta koskevasta asetusehdotuksesta. 2.2.1. Kabotaasiliikenteen määritelmän osalta komitea toteaa, että ehdotus vahvistaa liikenteenharjoittajan oikeutta harjoittaa ammattiaan ilman kansallisuuteen tai sijoittautumispaikkaan perustuvaa syrjintää, mikä on komitean mielestä kannatettava periaate. Komitea ehdottaa kuitenkin, että ilmausta "kotipaikka tai muu liike kyseisessä jäsenvaltiossa" selvennetään, sillä samalla liikenteenharjoittajalla voi olla useita kotipaikkoja eri jäsenvaltioissa. 2.2.2. Komitea panee niin ikään merkille, että ehdotuksessa tehdään ero säännöllisen kansallisen kabotaasiliikenteen ja säännöllisen kansainvälisen kabotaasiliikenteen välillä, ja että säännöllisen erityiskabotaasiliikenteen katsotaan ulottuvan rajaseutuja pitemmälle. 2.2.3. Komitean käsityksen mukaan kullakin jäsenvaltiolla on omat, toisistaan poikkeavat sääntönsä, jotka säätelevät pääsyä toisaalta säännöllisille kansallisille liikennemarkkinoille, toisaalta säännöllisille erityisliikennemarkkinoille. 2.2.4. Komitea katsoo niin ikään, että näiden kahden alan uhanalaistamista tulee välttää, sillä ne ovat useissa jäsenvaltioissa ylenmääräistä kilpailua aiheuttavassa vaikeassa tilanteessa. Kyseisiin kahteen palvelumuotoon tulee suhtautua hyvin helläkätisesti. 2.2.5. Komitea ehdottaa, että säännölliselle erityiskabotaasiliikenteelle asetetaan samat ehdot kuin säännölliselle kansalliselle kabotaasiliikenteelle, jota ehdotuksessa käsitellään muuna säännöllisenä liikenteenä. 2.2.6. Niinpä komitea ehdottaa, että kabotaasiliikenteen laajentaminen muun säännöllisen liikenteen alalle lykätään tuonnemmaksi, jotta ala ehtii paremmin valmistautua tulevaan kilpailuun. 2.2.6.1. Jotta ala ehtii paremmin valmistautua tulevaan kilpailuun, on esimerkiksi asetusehdotuksen 4 ja 5 artiklassa kuvatut edellytykset määritettävä selvemmin, jotta kaikille yrittäjille taataan samanlaiset mahdollisuudet markkinoilla. 2.2.6.2. Tähän liittyy myös asetuksessa (ETY) N:o sen 1 artiklassa mainittu kabotaasivapauden "ajoittaisuus", joka olisi mainittava uudessa asetusehdotuksessa tarkemmin määriteltynä. 2.2.7. Säännöllisen kansainvälisen kabotaasiliikenteen osalta komitea on sitä mieltä, että kyseisen palvelutoiminnan ehtoja tulee selkeyttää, jotta vältetään kilpailun kohtuuton kiihtyminen puhtaasti kansallisen säännöllisen liikenteen myös kaupunkiliikenteen alalla. 2.2.8. Kabotaasiliikenteen soveltamismenetelmien ja liikennelupien myöntämisen osalta komitea toteaa, että ehdotuksessa luodaan kaksi erilaista menettelytapaa: toinen kansainvälistä, toinen säännöllistä kansallista kabotaasiliikennettä varten. 2.2.8.1. Sovellutus- ja lupamenettely on viimeksi mainitussa tapauksessa ankarampi. Menettelytapaehdotusta vaivaa kuitenkin selkeyden puute. Asiasta mahdollisesti kiinnostuneet liikenteenharjoittajat törmäävät sen kohdalla moniin epävarmuustekijöihin, mikä voi aiheuttaa tilanteen, jossa kabotaasiliikennettä on hankala valvoa. 2.2.8.2. Kyseinen menettely on vaarassa johtaa viidentoista erilaisen kabotaasijärjestelmän muodostumiseen, mikä aiheuttaa varmasti kilpailuvääristymiä eri kansallisuutta olevien liikenteenharjoittajien välillä. Kansalliset säännöt kaipaavat näin ollen mahdollisimman pikaista yhdenmukaistamista kansallisten liikenneyritysten kilpailuedellytykset huomioon ottaen. 2.2.9. Valvonta-asiakirjojen osalta komitea toteaa, että maanteiden henkilöliikenteen harjoittamista varten tarvittavan uuden yhteisöluvan lisäksi asetusehdotuksessa kaavaillaan kabotaasiliikenteen harjoittajalta vaadittavan todistuksen säilyttämistä. 2.2.10. Komitea katsoo, että valvonta-asiakirjojen lukumäärä tulisi supistaa mahdollisimman vähiin liikenteenharjoittajien toiminnan helpottamiseksi. 2.2.11. Muistettakoon myös, että komissio esitti tammikuussa "kansalaisten verkkoja" käsittelevän vihreän kirjan, jonka tarkoituksena oli herättää keskustelua yleisökuljetuksista ja sitä koskevasta puitelainsäädännöstä. Koska nyt tehty uusi asetusehdotus käsittelee niin ikään yleisökuljetuksia, komitea pahoittelee, että komissio ei odottanut kyseisten keskustelutilaisuuksien tuloksia esittääkseen alaa koskevia uusia säännöksiä, ja edellyttää, että komissio ottaa joka tapauksessa huomioon komitean lausunnon edellä mainitusta vihreästä kirjasta. 3. Muutosehdotukset Ehdotuksen teksti TSK:n ehdottama teksti >TAULUKON PAIKKA> >TAULUKON PAIKKA> Bryssel, 25. syyskuuta 1996 Talous- ja sosiaalikomitean puheenjohtaja Carlos FERRER () EYVL N:o C 60, 29. 2. 1992, s. 10. () Asia C 388/92. () EYVL N:o L 251, 29. 8. 1992, s. 1. () EYVL N:o L 74, 20. 3. 1992, s. 1.